《邹南皋给事之金陵 其二》
明代·余继登

牢落风尘里，艰危此一官。蓟门春色暮，白下法星寒。

何意时名大，翻悲吾道难。逐臣双涕泪，不为别离弹。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。